Τσίλι κον κάρνε
Συνταγή μεξικάνικη, πανεύκολη, πικάντικη και νοστιμότατη!
500 γρ. μοσχαρίσιος κιμάς, από στρογγυλό , 1 μεγάλο ξερό κρεμμύδι, ψιλοκομμένο , 2 σκελίδες σκόρδο, πολύ ψιλοκομμένες, 2 πιπεριές Φλωρίνης, ψιλοκομμένες, 1-2 πιπερίτσες τσίλι, χωρίς τα σποράκια, πολύ ψιλοκομμένες , 1 κοφτό κουτ. γλυκού σκόνη τσίλι , 1 κουτ. γλυκού πάπρικα γλυκιά (ή καπνιστή) , 1 κουτ. γλυκού κύμινο, σε σκόνη , 4 μεγάλες ώριμες ντομάτες, ξεφλουδισμένες και ψιλοκομμένες , 1 κουτ. γλυκού ζάχαρη , 1/2 κουτ. γλυκού ψιλοκομμένα φύλλα μαντζουράνας (ή ίση ποσότητα ξερή, τριμμένη) , 1 κουτ. σούπας πελτές ντομάτας, 1 κονσέρβα (400 γρ.) κόκκινα φασόλια, καλά στραγγισμένα , 50 ml ελαιόλαδο , αλάτι
Για να φτιάξουμε τσίλι κον κάρνε, ξεκινάμε ζεσταίνοντας σε μια φαρδιά και ρηχή κατσαρόλα το ελαιόλαδο σε μέτρια φωτιά και σοτάρουμε τον κιμά με το κρεμμύδι, τα σκόρδα, τις πιπεριές Φλωρίνης, τις πιπερίτσες και τη σκόνη τσίλι, την πάπρικα και το κύμινο για περίπου 10 λεπτά, ανακατεύοντας τακτικά με ξύλινη κουτάλα.Ρίχνουμε 300 ml ζεστό νερό, τον πελτέ, τις ντομάτες, τη ζάχαρη, τη μαντζουράνα, τα φασόλια και άφθονο αλατοπίπερο. Ανακατεύουμε, ρίχνουμε και τον πελτέ και ανακατεύουμε καλά.Αφήνουμε το φαγητό να πάρει μία βράση σε δυνατή φωτιά και στη συνέχεια τη χαμηλώνουμε και σκεπάζουμε την κατσαρόλα με το καπάκι της. Σιγομαγειρεύουμε για 30 λεπτά, ανακατεύοντας τακτικά.Ξεσκεπάζουμε την κατσαρόλα και αφήνουμε απαραιτήτως το φαγητό να ξεκουραστεί για 10 λεπτά, ώστε να αναμειχθούν τα αρώματα. Το σερβίρουμε ζεστό και συνοδεύουμε με απλό πιλάφι και γιαούρτι.
Μοσχαρίσιος κιμάς,Ντομάτα,Πιπεριές,Φασόλια